
JEGYZŐKÖNYV

mely készült: Mór Városi Önkormányzat Képviselő-testülete Szociális és Egészségügyi Bizottságának 2026. szeptember 10. napján 7 óra 32 perc kezdettel tartott soron kívüli nyílt üléséről.

Az ülés helye: 8060 Mór, Szent István tér 6., Móri Polgármesteri Hivatal Emeleti Kisterme

Jelen vannak: 
Gintner András				bizottság elnöke
Bodri Imréné					bizottság tagja
Kovács István				bizottság tagja
Stolczenberger Róbert			bizottság tagja
Dr. Lakatos Miklós				bizottság tagja 

Dr. Horváth Éva				aljegyző
[bookmark: _Hlk164934439]Kőhidi Csilla					Önkormányzati irodavezető h.
Joó-Hossó Anita				Pénzügyi irodavezető
Szehofnerné Széber Zsuzsanna		Közigazgatási és Szociális irodavezető h.
Otterné Lunk Szilvia			jegyzőkönyvvezető

Távol maradt:
Schábel Zsuzsanna				bizottság tagja
Jakab Géza					bizottság tagja

Fenyves Péter				polgármester
Czachesz Gábor				alpolgármester 
Dr. Taba Nikoletta				jegyző

Tanácskozási joggal meghívottak:


-----------------------------------


Gintner András, bizottsági elnök köszöntötte a megjelenteket, megállapította, hogy a Szociális és Egészségügyi Bizottság határozatképes, tekintve, hogy az 7 megválasztott tag közül 5 tag megjelent, majd az ülést megnyitotta. 

Az elnök javasolta Kovács István bizottsági tagot a jegyzőkönyv hitelesítőjének megválasztani, és szavazásra tette fel a javaslatot.


-----------------------------------


A Szociális és Egészségügyi Bizottság (5 tagjának jelenlétében) egyhangú 5 igen szavazattal elfogadta a javaslatot, és így a következő döntést hozta:
[bookmark: _Hlk162429105][bookmark: _Hlk193982989][bookmark: _Hlk13212149]Mór Városi Önkormányzat Képviselő-testülete
Szociális és Egészségügyi Bizottsága
[bookmark: _Hlk196833538]203/2026. (IX.10.) határozata
jegyzőkönyv hitelesítő megválasztása tárgyában

Mór Városi Önkormányzat Képviselő-testülete Szociális és Egészségügyi Bizottsága a jegyzőkönyv hitelesítőjének megválasztja Kovács István bizottsági tagot.

-----------------------------------

A bizottság elnöke az alábbi napirendi pont elfogadását javasolta:

A szavazásra feltett napirendi javaslat:

1.) Javaslat a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában

-----------------------------------

A Szociális és Egészségügyi Bizottság (5 tagjának jelenlétében) egyhangú 5 igen szavazattal elfogadta az elnök napirend tárgyában ismertetett javaslatát és így a következő döntést hozta:

[bookmark: _Hlk162429038]Mór Városi Önkormányzat Képviselő-testülete
[bookmark: _Hlk193983516]Szociális és Egészségügyi Bizottsága
204/2026. (IX.10.) határozata
napirend elfogadása tárgyában

Mór Városi Önkormányzat Képviselő-testülete Szociális és Egészségügyi Bizottsága a 2026. szeptember 10-i soron kívüli nyílt ülése napirendi pontjait az alábbiak szerint fogadta el:

Napirendi pontok:

1.) Javaslat a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában

-----------------------------------


Napirend tárgyalása: 

1./ napirend: Javaslat a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester

Kőhidi Csilla, önkormányzati irodavezető-helyettes: röviden ismerteti az előterjesztést és tájékoztatja a bizottságot, hogy a pályázatot kiíró Minisztériummal történt egyeztetés alapján a rendelet-tervezetet módosítani szükséges az alábbiak szerint:
A 2. § annyiban módosul, hogy az önkormányzat a Pályázat kedvező elbírálása esetén biztosítja a rendelet szerinti tűzifa támogatást, és ehhez, tehát a pályázathoz biztosítja a szükséges önerőt, saját forrást. 
A Pályázat benyújtásának, melynek határideje 2026. szeptember 30., feltétele, hogy a rendelet már hatályban legyen, ezért az 5. § úgy módosul, hogy a rendelet a kihirdetést követő naptól hatályos, és 2027. március 31-én hatályát veszti. 
Ezzel összefüggésben szükséges a 4. § (3) bekezdésének módosítása, akként, hogy a kérelem beadására a Pályázat keretében kiadott támogatói okirat önkormányzat által történő kézhezvételét követő 20. napig lesz lehetőség, amelyről tájékoztatjuk a lakosságot.

Dr. Lakatos Miklós, bizottsági tag: A szállítási költség az önkormányzatot terheli?

Kőhidi Csilla, önkormányzati irodavezető-helyettes: Igen. A Pályázat keretösszege nem változott, viszont eddig csak az 5000 fő alatti lakosságszámú települések pályázhattak. Az igényünket maximum 377 erdei m3 keménylombos tűzifa beszerzésére tudjuk benyújtani, e szerint az önrész 791 700 Ft és ezen felül költség a szállítási díj. Amennyiben a maximális mennyiségre elnyerjük a támogatást és figyelembe vesszük, hogy háztartásonként maximum 5 erdei m3 mennyiség adható, 75 kérelmező részére lehetne biztosítani a támogatást, ennyi helyszínre kell tervezni akkor a szállítási költségeket. Jelenleg is biztosít az önkormányzat szociálisan rászorulók részére tűzifa támogatást, a támogatás keretösszege kb 50 kérelmezőre lett tervezve a költségvetésben. A támogatásra igényt tartó kérelmezők számát sem tudjuk még megbecsülni.
 
Kovács István, bizottsági tag: Mekkora költségekre lehet számítani?

Joó-Hossó Anita, pénzügyi irodavezető: Igen, jelentős költséget jelent a tűzifa szállítása. Mivel nincs lehetőség nagy mennyiség deponálására, és a Mór- Holding Kft-vel egyeztetve kis mennyiség kb 1 m3 szállítása ennek kézi mozgatása nem lenne gazdaságos. Célszerű lenne gépi rakodásra alkalmas nagy teherautóval megoldani majd, és egyszerre több helyszínre tervezni, megszervezni majd a szállítást. Ez jelentős kiadást fog jelenteni. A korábbi években pályázó települések úgy tudom, hogy az igényelt mennyiség kb. felét kapták meg a támogatásként. A Pályázat elbírálását követően lehet becsülni a felmerülő szállítási költségeket.

Kovács István, bizottsági tag: Ez többe kerül, mint a tüzelő, ha jól értem.

Dr. Lakatos Miklós, bizottsági tag: Azt lehet tudni, hogy milyen minőségű fát kapunk, idei vágás lesz-e?

Kovács István, bizottsági tag: Én úgy hallottam, hogy erre most figyelnek. Ígéret szerint lesz elegendő, száraz tűzifa.

Gintner András, bizottsági elnök: Amennyiben nincs több hozzászólás, javaslat, akkor javaslom elfogadásra az előterjesztésben szereplő határozat-tervezetet. 

------------------------------------


Az elnök szavazásra tette fel az alábbi határozat-tervezetet.

Mór Városi Önkormányzat Képviselő-testülete Szociális és Egészségügyi Bizottsága a „Javaslat a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

------------------------------------


A Szociális és Egészségügyi Bizottság (5 tagjának jelenlétében) 5 egyhangú igen szavazattal elfogadta a határozat-tervezetet, és így a következő döntést hozta:

[bookmark: _Hlk167868497]
[bookmark: _Hlk199318367]Mór Városi Önkormányzat Képviselő-testülete
Szociális és Egészségügyi Bizottsága
205/2026. (IX.10.) határozata
a „Javaslat a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában” című előterjesztésben szereplő határozat-tervezet véleményezéséről

Mór Városi Önkormányzat Képviselő-testülete Szociális és Egészségügyi Bizottsága a „Javaslat a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

----------------------------------


[bookmark: _Hlk199319057]Az elnök szavazásra tette fel az alábbi határozat-tervezetet.

Mór Városi Önkormányzat Képviselő-testülete Szociális és Egészségügyi Bizottsága a „Javaslat a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában” című előterjesztést megtárgyalta, és az abban foglalt rendelet-tervezetet a hivatal részéről tett módosítási javaslatokkal, a Képviselő-testület által történő elfogadásra javasolja.

[bookmark: _Hlk199319185]----------------------------------


A Szociális és Egészségügyi Bizottság (5 tagjának jelenlétében) 5 egyhangú igen szavazattal elfogadta a határozat-tervezetet, és így a következő döntést hozta:
[bookmark: _Hlk167868845]


Mór Városi Önkormányzat Képviselő-testülete
Szociális és Egészségügyi Bizottsága
206/2026. (IX.10.) határozata
a „Javaslat a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában” című előterjesztésben szereplő rendelet-tervezet véleményezéséről

Mór Városi Önkormányzat Képviselő-testülete Szociális és Egészségügyi Bizottsága a „Javaslat a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában” című előterjesztést megtárgyalta, és az abban foglalt rendelet-tervezetet a hivatal részéről tett módosítási javaslatokkal, a Képviselő-testület által történő elfogadásra javasolja.


----------------------------------


Mindezek után a bizottsági elnök a bizottság ülését 7 óra 45 perckor berekesztette.

Kmf.





	Gintner András	Kovács István
	   elnök	bizottsági tag
